b'\n_START_ARTICLE_\nPotok\n_START_PARAGRAPH_\nP\xc3\xb4tok je dokaj ozek pas teko\xc4\x8de vode (vodotok), ki se navadno zliva v ve\xc4\x8dje potoke in kasneje tudi v reke ali morja (oceane). Potoki, obi\xc4\x8dajno niso \xc5\xa1ir\xc5\xa1i od 3 m. Njihovo dno je kamnito, prodnato ali zamuljeno. Kamnito dno je pogosto obraslo z algami. Planktona v vodi skoraj ni.\n_START_SECTION_\nGozdni potok\n_START_PARAGRAPH_\nGozdni potoki izvirajo v gri\xc4\x8devnatem ali hribovitem obmo\xc4\x8dju. Zaradi varstvene za\xc5\xa1\xc4\x8dite je ve\xc4\x8dina teh potokov nekanaliziranih. Obi\xc4\x8dajno imajo strm padec, kar lahko povzro\xc4\x8da talno in bo\xc4\x8dno erozijo. Hitrost odtekanja vode je ve\xc4\x8dja. Pri vtoku goznih potokov v kanalizacijo lahko pride do zama\xc5\xa1itve, tako da so \xc5\xbee v preteklosti \xc5\xa1tevilne potoke obzidali. Zaradi stalne osen\xc4\x8denosti in me\xc5\xa1anja vode je voda v glavnem hladna in bogata s kisikom.\n_START_SECTION_\nTravni\xc5\xa1ki potoki\n_START_PARAGRAPH_\nTravni\xc5\xa1ki potoki so v srednjem toku med gozdom in naselji. \xc4\x8ce so ohranjeni so le-ti najbogatej\xc5\xa1i z rastlinstvom in \xc5\xbeivalstvom. Zanje je zna\xc4\x8dilno z grmovjem obraslo obre\xc5\xbeje v katerem se zadr\xc5\xbeujejo mnoge \xc5\xbeivali. Grmovje poskrbi za ob\xc4\x8dasno osen\xc4\x8denje potoka. V ravninskem delu ima potok lahko meandre, tako da spodjeda zunanje bregove in nasipava notranje.\n_START_SECTION_\nJarki\n_START_PARAGRAPH_\nJarki so umetni potoki, ki vodijo ve\xc4\x8dinoma naravnost in so namenjeni odvajanju vode. Poljski jarki so obi\xc4\x8dajno manj\xc5\xa1e struge in so namenjeni osu\xc5\xa1evanju. Voda je topla in revna s kisikom.\n_START_SECTION_\nPotoki v naseljih\n_START_PARAGRAPH_\nTo so potoki, ki te\xc4\x8dejo v naseljih, po zasebnih ali javnih povr\xc5\xa1inah. Ti potoki odvajajo minimalno koli\xc4\x8dino vode, visoke vode pa se odvajajo v kanalizacijski sistem.\n_START_SECTION_\nObcestni potoki\n_START_PARAGRAPH_\nObcestni potoki te\xc4\x8dejo v obmo\xc4\x8dju prometnega pasu, med dvema pasovoma ali plo\xc4\x8dnika. V ve\xc4\x8dini primerov potekajo v ravni \xc4\x8drti v omejenem prostoru. Izpostavljeni so razli\xc4\x8dnim odpadkom in odpadnim materialom, ki so posledice prometa.'